Diari Oficial de la Generalitat Valenciana


Sumari del DOGV 5400, del 01-12-2006 (2006/13527)

Resolució de 8 de novembre de 2006, de l'Ajuntament de Monòver (Alacant) per la qual s'anuncia el concurs procediment per a la gestió indirecta del Programa d'Actuació Integrada corresponent al sector denominat .El Secanet. de Monòver.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5400

Data del DOGV
:   01-12-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/13269


Data del document
:   08-11-2006

Organisme emissor
:   Ajuntament de Monòver

Tipus de document
:   Resolució

Descriptors 

:   * Monòver
    * urbanització
    * contracte d'obres
    * assessorament i peritatge

Resolució de 8 de novembre de 2006, de l'Ajuntament de Monòver (Alacant) per la qual s'anuncia el concurs procediment per a la gestió indirecta del Programa d'Actuació Integrada corresponent al sector denominat .El Secanet. de Monòver. [2006/13445]  
El Ple de l'Ajuntament de Monòver, en sessió ordinària celebrada el 5 d'octubre del 2006, va adoptar el següent acord, la part dispositiva del qual és la que segueix:  
Primer  
Establir la gestió indirecta per al desenvolupament del Programa d'Actuació Integrada del sector .El Secanet. de Monòver.  
Segon  
Aprovar les bases particulars per a la programació de l'actuació integrada del sector .El Secanet. amb les determinacions que figuren en el document que consta en l'expedient, regint les Bases Generals arreplegades en el Decret 67/2006 de 12 de Maig del Consell, pel qual s'aprova el Reglament d'Ordenació i Gestió Territorial i Urbanística.  
Tercer  
Ordenar la publicació de l'anunci del concurs per a la selecció de l'urbanitzador que s'inserirà en el tauler d'anuncis de l'Ajuntament, en el Diari Oficial de la Unió Europea, en el Diari Oficial de la Generalitat i en un diari no oficial d'àmplia difusió.  
Es proposa el desenvolupament de l'indicat sector, regint les bases generals arreplegades en el Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (DOGV 23.05.2006), d'acord amb el que disposa l'article 131.5 de la Llei 16/2005, de 30 de desembre, de la Generalitat, Urbanística Valenciana (LUV).  
D'acord amb l'article 132 de la Llei 16/2005, de 30 de desembre, de la Generalitat, Urbanística Valenciana s'inclouen a continuació els detalls del concurs i que apareixen, al seu torn, en les bases particulars aprovades:  
1. Ordenació urbanística vigent i àmbit del sòl que s'hi desenvoluparà.  
El planejament vigent en el terme municipal de Monòver està constituït pel Pla General d'Ordenació Urbana vigent en l'actualitat en el terme municipal de Monòver aprovat per la Comissió Territorial d'Urbanisme el dia 4 de juliol de 1.985, els terrenys sobre els quals es pretén actuar tenen una superfície de 1.240.953,00 m2s i estan classificats, en tal planejament, com a sòl no urbanitzable comú, sense nivell especial de protecció. El programa haurà de comprendre els esmentats terrenys i la resolució de les seues connexions necessàries.  
En l'actualitat es troba en tràmit de revisió el Pla General de Monòver. El concert previ elaborat per l'Ajuntament de Monòver ja ha sigut objecte del corresponent informe de la Comissió Territorial d'Urbanisme. Posteriorment ha tingut lloc una exposició pública dels treballs del PG i en aquests moments es troba pendent de l'aprovació provisional municipal i de la remissió del document a l'administració autonòmica per a aprovar-lo definitivament si procedeix. En aquesta documentació, encara en tràmit, els terrenys objecte del programa es classifiquen com a urbanitzables.  
L'alternativa tècnica que es propose per al sector .El Secanet. haurà de tenir en compte el que estableix la documentació de la Revisió del PGOU referent a l'ordenació urbanística estructural.  
2. Memòria de necessitats i objectius que se satisfaran amb el programa d'actuació integrada.  
Del que preveu el document de Concert Previ per a la revisió del PG, els licitadors, en les seues propostes, hauran de tenir present que, a efectes del model territorial, l'objecte del planejament no és un altre que proposar una nova implantació residencial, amb la integració d'una activitat esportiva de transcendència, en concret, un camp de golf, per la qual cosa haurà de tenir-se en consideració la Circular de la Subsecretaria d'Urbanisme i Ordenació Territorial, de 8 de juliol de 1999, per la qual s'estableixen els criteris per al còmput dels estàndards de dotacions en sectors amb activitat recreativa o esportiva de transcendència.  
Les directrius de l'estratègia urbana i integració del territori en el Sector: .El Secanet., són:  
A. L'ús dominant serà el residencial, i s'hi admetrà com a compatible el terciari.   
B. Planificar els usos de les diferents àrees, especialitzant-les per a afavorir les economies d'aglomeració i impedir incompatibilitats.  
C. Garantir la connexió de les xarxes estructurals dotant d'un adequat accés a la futura urbanització.  
D. Completar la xarxa bàsica viària del PGOU en aquesta zona del Terme Municipal.  
3. Objectius i criteris de les propostes de planejament urbanístic que s'hi formularan.  
Es dóna per reproduïda la fitxa de gestió i les condicions que compliran les tipologies d'edificació, que s'acompanya com a annex a aquest document. En la proposta que es plantege s'hauran de complir els preceptes i determinacions arreplegats en la documentació a què s'ha fet referència.  
L'ordenació integrarà en el sector la implantació d'una activitat esportiva de transcendència, en concret, un camp de gol de 18 clots, a fi d'incrementar l'oferta turística del municipi. S'hauran d'ubicar tant les zones verdes com els equipaments en llocs assequibles i aprofitables per a la població.  
4. Admissibilitat de variants sobre elements del programa d'actuació integrada.  
Només es podrà proposar una alteració del límit territorial del sector definit en el document de Revisió del Pla General exposat al públic als efectes de xicotetes modificacions necessàries per a dotar-hi de coherència o millorar els seus accessos o infraestructures.  
Només s'admeten variants sobre les prescripcions que es respectaran en la redacció del projecte de les obres d'urbanització.  
5. Terminis de desplegament i execució del programa d'actuació integrada.  
S'estableixen els següents terminis màxims:  
A. Termini màxim per a la selecció de l'empresari-constructor de l'obra civil d'urbanització: 6 mesos, a comptar de l'aprovació del Projecte de Reparcel.lació.  
B. Les obres d'urbanització s'iniciaran en el termini de 3 mesos des de la data en què siga seleccionat l'empresari-constructor.  
C. Termini màxim per a l'execució de les obres d'urbanització: 30 mesos, a comptar de la selecció de l'empresari-constructor.  
D. Termini màxim d'edificació dels solars: 4 anys a comptar de la recepció de les obres d'urbanització. Es determinarà la seqüència i prioritat de l'execució, en dues fases bianuals. Es podrà iniciar l'edificació en les parcel.les resultants sempre que es garantisca prou la seua urbanització simultània a l'edificació.  
6. Model de proposició que han de presentar els interessats. Termini i lloc per a la presentació de les proposicions.  
Es dóna per reproduït el model de proposició que hauran de presentar els interessats, que s'acompanya com a annex a aquest document. Els qui desitgen prendre part en la licitació hauran de presentar les seues propostes en el Registre General de l'Ajuntament de Monòver, siti en la plaça de la Sala, núm. 1, en el termini de TRES mesos, a comptar de la data d'enviament de l'anunci de licitació al Diari Oficial de la Unió Europea, i en horari de 9:00 hores a 14:00 hores, de dilluns a divendres. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al següent dia hàbil.  
7. Documentació que ha de presentar cada concursant.  
La documentació que ha de presentar estarà integrada per dos sobres tancats, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:  
SOBRE A. Es presentarà amb el títol de Programa d'Actuació Integrada .EL SECANET. i contindrà:  
A. Alternativa Tècnica.  
B. Proposició juridicoeconòmica.  
La documentació obrant en aquest sobre serà objecte de valoració als efectes d'aprovació del Programa i adjudicació de la condició d'Urbanitzador.  
SOBRE B. Es presentarà amb el títol de Documentació del Programa d'Actuació integrada .EL SECANET. i contindrà la documentació següent:  
A. Si concorreguera una societat o empresa, haurà de presentar escriptura de constitució de la societat inscrita en el Registre Mercantil. En tractar-se d'una Agrupació d'Interés Urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic dependent de la Conselleria competent en Urbanisme.  
B. Els qui compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el registre Mercantil o registre públic corresponent.  
C. Quan l'oferent actue en nom propi i és empresa individual, haurà de presentar DNI o fotocòpia legalitzada d'aquest.  
D. Resguard acreditatiu de la fiança provisional.  
E. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera.  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si procedeix, al fur jurisdiccional estranger que poguera correspondre-li.  
H. Declaració jurada o acta notarial acreditativa d'haver-se practicat o intentat practicar els avisos a què es refereix l'article 134.4. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals extrems.  
I. En cas de concórrer a la licitació diverses empreses, compromeses a la constitució d'una unió temporal, cada una d'elles han d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o Entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en Unió Temporal d'Empreses en cas de resultar adjudicataris.  
Cada concursant no podrà presentar més d'una proposició, ni formular-hi variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'aquestes normes donarà lloc a la no admissió de totes les propostes de programa presentades per aquest.  
Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública Projecte d'Urbanització, així com en els documents d'ordenació, i aquells altres documents complementaris.   
A aquest efecte, els concursants protocol.litzaran els documents assenyalats anteriorment per mitjà d'acta autoritzada per un notari amb competència territorial en el municipi de Monòver, i dipositarà una còpia d'aquestos en la seu de l'Ajuntament, i els exposarà al públic pels seus propis mitjans, inserint un anunci en el Diari Oficial de la Generalitat i en un diari no oficial d'àmplia difusió en la localitat, només als efectes de la presentació d'al.legacions. Abans de la publicació de l'anunci d'informació pública, els concursants hauran d'haver remés avís de l'inici del procediment de gestió indirecta del programa d'actuació integrada al domicili fiscal de què consten en el cadastre com a titulars dels drets afectats per l'actuació proposada.   
Tals avisos es practicaran per qualsevol mitjà que permeta tenir constància de la recepció per l'interessat o el seu representant, així com de la data, la identitat i el contingut de l'avís. L'acreditació de l'avís efectuat s'incorporarà a l'expedient. Quan l'avís es practique en el domicili de l'interessat, si no es troba present en el moment del seu entrega, podrà fer-se'n càrrec qualsevol persona que es trobe en el domicili i faça constar la seua identitat. Si ningú poguera fer-se càrrec de l'avís, es farà constar aquesta circumstància en l'expedient, junt amb el dia i l'hora en què es va intentar, i hi haurà de procedir novament, per una sola vegada i en una hora distinta, a practicar l'avís dins dels tres dies següents al primer intent.  
8. Documentació acreditativa del compliment dels criteris de solvència tècnica, econòmica i financera, exigits per a ser admesos a concurs.  
Podran ser urbanitzadors i promoure aquest Programa d'Actuació Integrada totes les persones, naturals o jurídiques espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons aquestes Bases.   
En cap cas podran ser urbanitzadors ni promoure programes d'actuació integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 6 de juny.  
La justificació de la solvència econòmica i financera de les Agrupacions d'Interés Urbanístic, Unions Temporals d'empresa o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència de, almenys, un dels seus membres.   
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si procedeix, justificant l'existència d'una assegurança d'indemnització per riscs professionals.  
b) Si es tractara de persones jurídiques, presentació dels comptes anuals o d'extracte de les mateixes, en el cas en què la publicació d'aquestes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si procedeix, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa d'urbanitzador, que participarà en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal.lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
Si per raons justificades en cada cas concret l'urbanitzador no estiguera en condicions de presentar les referències sol.licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, hi haurà de demostrar en aquest cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència de, almenys, un dels seus membres.  
9. Criteris objectius d'adjudicació del programa d'actuació integrada, especificats per ordre decreixent d'importància, incloent la seua ponderació.  
Es valoraran amb caràcter independent els documents corresponents a l'Alternativa Tècnica i a la Proposició Jurídic Econòmica.   
Per tractar-se d'un Programa l'Alternativa Tècnica del qual suposa la modificació de l'ordenació estructural i classificació del sòl, la puntuació de l'Alternativa Tècnica representarà un 65 per cent de la valoració total de la proposta i el 35 per cent restant, correspondrà a la puntuació de la Proposició Jurídic Econòmica.  
Els criteris d'adjudicació seran els següents:  
Alternativa tècnica (total 100 punts)  
a) La qualitat tècnica de l'ordenació proposada (25 punts).  
b) Resolució adequada de la integració de l'actuació en el seu entorn. (10 punts).  
c) La millor estructuració de dotacions públiques i d'espais lliures. (10 punts).  
d) La qualitat tècnica de les resolucions proposades per a la urbanització. (10 punts).  
e) Nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador. (10 punts).  
f) Inversió en Programes de restauració paisatgística o d'imatge urbana dins de l'àmbit del programa, com a objectius complementaris del mateix d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'ordenació del territori i protecció del paisatge. (15 punts)  
g) Termini d'execució del Programa d'actuació integrada. (10 punts).  
h) Mitjans per al control de la qualitat de cada una de les prestacions que constitueixen l'objecte del programa. (5 punts).  
i) Compromís d'edificació simultània a la urbanització dels solars resultants de l'actuació per damunt d'un mínim legalment exigible.(5 punts).  
Proposició juridicoeconòmica (total 100 punts)  
a) Menor proporció de solars o aprofitaments que hagen de ser posats a disposició de l'urbanitzador per mitjà de reparcel.lació forçosa com a retribució a compte de tercers amb els qui no tinga contracte suficient i major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa (40 punts).   
b) Import de les càrregues d'urbanització, expressat en euros per metre quadrat d'edificabilitat. (25 punts).  
c) Coeficient de canvi a efectes de pagament en terrenys especificat en l'article 127.2.f. de la Llei Urbanística Valenciana. (25 punts).  
d) Compromisos financers per a l'execució de les obligacions complementàries assumides voluntàriament i a costa seua per l'Urbanitzador. (10 punts).  
10. Composició de la taula tècnica per a l'adjudicació del concurs  
La taula tècnica per a l'adjudicació del concurs estarà integrada de la manera següent:  
A) President: L'Alcalde de la Corporació o Regidor en qui delegue.  
B) Vocals:  
. Regidor designat per l'Alcalde.  
. Regidor de cada un dels grups de l'oposició.  
. Secretari general de l'Ajuntament.  
. Interventor de l'Ajuntament  
. Arquitecte Municipal  
C) Secretari: Actuarà com a secretari de la Taula el secretari general de l'Ajuntament o funcionari en qui delegue  
En cas necessari, els suplents seran designats pel President, i hi haurà de mantenir-se el caràcter eminentment tècnic de la composició de la Taula.  
11. Garantia provisional equivalent al 2% del pressupost estimat de les càrregues d'urbanització  
Els qui desitgen participar en el procediment de licitació d'aquest programa d'actuació integrada hauran de constituir en la forma i als efectes previstos en el TRLCAP, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendeix a la quantitat de 700.000,00 euros.  
La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
12. Import de la garantia definitiva que haurà de dipositar l'adjudicatari del programa.  
La garantia definitiva, que s'hi constituirà en la forma i als efectes prevists en el TRLCAP, s'estableix en un 10 per cent del valor de les càrregues d'urbanització, IVA no inclòs, del Programa d'Actuació Integrada aprovat. S'ingressarà en el termini màxim de 15 dies a comptar de la notificació de l'acord d'aprovació i adjudicació del Programa.  
Procedirà elevar la garantia definitiva al 20 per cent en els supòsits d'aprovació de Programes d'Actuació Integrada en els quals les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.   
Es fa constar que en data 8 de novembre del 2006 s'ha enviat l'anunci de concurs al Diari Oficial de la Unió Europea.  
Monòver, 8 de novembre del 2006.. L'alcalde: Salvador Poveda Bernabé.  
ANNEX I  
Fitxa de gestió i Tipologies d'edificació  
FITXA DE GESTIÓ.PARÀMETRES URBANÍSTICS I ÀMBIT D'APLICACIÓ.  
Àmbit de l'actuació previst 1.240.953,00 m2s  
Superfície aproximada. L'àmbit geogràfic d'aplicació d'aquest programa d'actuació integrada serà el que es descriu mitjançant l'ANNEX I, que s'acompanya. No obstant això haurà de ser delimitat definitivament pel Programa, conforme als criteris de la Revisió del PGOU i als efectes de la Xarxa Primària (art. 123 RPLUV). Només es podrà proposar una alteració del límit territorial del sector definit en el document de Revisió del Pla General en tràmit als efectes de xicotetes modificacions necessàries per a dotar-hi de coherència o millorar els seus accessos o infraestructures.  
Activitat esportiva de transcedència   
(Camp de Golf) 500.000,00 m2s  
Edificabilitat màxima 1 m2t/m2s  
Correspon a la totalitat dels usos. Serà l'ordenació detallada la que establisca la proporció de participació de cada un d'ells.  
No s'estableixen els coeficients d'edificabilitat bruta i d'aprofitament tipus ja que el seu valor dependrà, respectivament, segons es deduïsca o no de la superfície del sector la corresponent a l'activitat esportiva de transcendència (Circular de la Subsecretaria d'Urbanisme i Ordenació Territorial) i de la inclusió i, en el seu cas, ponderació de les cessions destinades a parc natural. En qualsevol cas, es tracta de valors de resultat que no afecten a l'edificabilitat màxima predeterminada.  
Usos proposats. Ús dominant: RES. Residencial  
Ús compatible: TER. Terciari  
Xarxa Estructural de Dotacions (Adscrites No Computables)  
. Xarxa viària CV-83. S'inclou com a xarxa estructural viària la totalitat de la zona de protecció que recau al sector, amb una superfície d'uns 55.000 m2. s'haurà de preveure l'accés des de la CV-83 a través de dues glorietes grafiades en el plànol adjunt.  
. Parc públic, en proporció no inferior a 5 m2/hab (art. 52 LUV).  
. S'haurà de preveure la instal.lació d'una depuradora que garantitze adequadament l'aigua necessària per al reg del camp de golf.  
Les tipologies d'edificació permeses en el Sector .El Secanet. són les següents:  
1) Unifamiliar aïllada, la parcel.la mínima s'estableix en 400 m2s.  
2) Unifamiliar apariada, l'actuació mínima s'estableix en 700 m2s i la parcel.la mínima en 350 m2s.  
3) Unifamiliar en filera, amb una actuació mínima de 1000 m2s amb una vivenda cada 300 m2s.  
4) Plurifamiliar en bloc, la unitat mínima d'actuació s'estableix en 2.000 m2s.  
Els paràmetres urbanístics de cada una de les tipologies permeses són:  
Unifamiliar aïllada:  
. Superfície mínima de parcel.la: 400 m2s.  
. Front mínim de parcel.la: 15 m.  
. Reculades: 3 m. a vial  
2 m. a límits.  
5 m. a fons  
. IEN: 0,360 m2t/m2s  
. Núm. de plantes: II (PB+1PP)  
. Altura reguladora màxima: 7,5 m.  
Unifamiliar apariada:  
. Superfície mínima d'actuació: 700 m2s.  
. Superfície mínima de parcel.la: 350 m2s.  
. Front mínim de parcel.la: 12,5 m.  
. Reculades: 3 m. a vial  
2 m. a límits.  
5 m. a fons  
. IEN: 0,40 m2t/m2s  
. Núm. de plantes: II (PB+1PP)  
. Altura reguladora màxima: 7,5 m.  
Unifamiliar en filera:  
. Superfície mínima d'actuació: 1000 m2s.  
. Núm. màxim de vivendes: 1 viv cada 300 m2 de parcel.la  
. Resta de paràmetres: igual que vivendes apariades  
Plurifamiliar en bloc:  
. Superfície mínima d'actuació: 2.000 m2s.  
. Cercle mínim inscriptible en parcel.la: 25 m Ø  
. Reculades: 5 m. a vial  
5 m. a laterals i fons.   
- IEN: 1,70 m2t/m2s   
. Núm. de plantes: III (PB+2PP)  
. Altura reguladora màxima: 11 m.  
ANNEX II  
Model de proposició a presentar pels interessats  
En/Na/N'\_\_\_\_\_\_\_\_\_\_\_\_\_\_\_\_\_\_\_\_\_\_\_\_, major d'edat, veí de \_\_\_\_\_\_\_\_\_\_\_\_, amb domicili a \_\_\_\_\_\_\_\_\_\_\_\_\_\_\_\_\_\_\_, amb DNI/NIF número \_\_\_\_\_\_\_\_\_\_\_\_\_, en nom propi (o en representació de conforme acredita de poder validat), assabentat de l'anunci de concurs per a l'adjudicació del programa d'actuació integrada corresponent al PAI EL SECANET de l'Ajuntament de Monòver, manifesta el següent:  
A. Que assabentat de l'anunci de concurs publicat per l'Ajuntament de Monòver en el Diari Oficial de la Generalitat Valenciana de data (DOGV núm), per a l'adjudicació del programa d'actuació integrada corresponent al PAI EL SECANET de l'Ajuntament de Monòver.  
B. Que troba de conformitat i accepta íntegrament i sense cap excepció les bases generals de l'Ajuntament de Monòver per a l'adjudicació de programes així com les bases particulars aprovades per l'Ajuntament de Monòver reguladores del programa d'actuació integrada corresponent al PAI EL SECANET de l'Ajuntament de Monòver, i totes les obligacions que es deriven com a concursant i com a adjudicatari si ho fóra.  
C. Declara davall la seua responsabilitat tenir capacitat d'obrar i no trobar-se comprés en cap de les causes que impedeixen contractar amb l'administració establides en l'article 20 del Text Refós de la Llei de Contractes de les Administracions Públiques, així com que no formen part dels òrgans de govern o administració de l'empresa cap de les persones a què es refereixen les disposicions vigents sobre incompatibilitats dels alts càrrecs.  
A aquests efectes es compromet a executar les obres objecte d'aquest concurs amb subjecció als requisits i condicions establits per l'Ajuntament de Monòver i adjunta la documentació següent:  
SOBRE A: 1. Alternativa tècnica (article 126 LUV)  
2. Proposició juridicoeconòmica (article 127 LUV)  
SOBRE B: Inclourà els documents assenyalats en els apartats a),b),c),d),e) i f) de l'art 133.1 de la Llei Urbanística Valenciana.  
Monòver, \_\_\_\_\_\_ de \_\_\_\_\_\_\_\_\_\_\_\_\_ de 2006  
Ft.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
SR. ALCALDE PRESIDENT DE L'EXCM. AJUNTAMENT DE MONÒVER.  
Ajuntament d'Ontinyent